ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
16 Απριλίου 2024
ΤΕΥΧΟΣ  ΤΡΙΤΟ
Αρ. Φύλλου 1161
ΠΕΡΙΕΧΟΜΕΝΑ
Υπουργείο Εξωτερικών
Υπουργείο Εθνικής Άμυνας
ΥΠΟΥΡΓΕΙΟ ΕΞΩΤΕΡΙΚΩΝ
Με προεδρικό διάταγμα από 5.4.2024, που εκδόθηκε
με πρόταση του Υπουργού Εξωτερικών και σύμφωνα με
το άρθρο 25 της Διεθνούς Συμβάσεως επί των Προξενικών Σχέσεων, η οποία υπεγράφη στη Βιέννη την 24η
Απριλίου 1963 (άρθρο 1 ν. 90/1975, Α’ 150), την παρ. 3
του άρθρου 301 του ν. 4781/2021 «Οργάνωση και λειτουργία Υπουργείου Εξωτερικών, Συμβούλιο Απόδημου
Ελληνισμού, ρύθμιση θεμάτων διεθνούς αναπτυξιακής
συνεργασίας και ανθρωπιστικής βοήθειας και άλλες διατάξεις» (Α’ 31), απαλλάσσεται ο Nodar KOMAKHIDZE του
Vladimer από τα καθήκοντά του ως Γενικού Προξένου
της Γεωργίας με έδρα τη Θεσσαλονίκη και δικαιοδοσία
στις Περιφέρειες Κεντρικής Μακεδονίας, Δυτικής Μακεδονίας, Ανατολικής Μακεδονίας και Θράκης, καθώς
και Θεσσαλίας.
Με προεδρικό διάταγμα από 2.4.2024 που εκδόθηκε
με πρόταση του Υπουργού Εξωτερικών και σύμφωνα με
το άρθρο 36 του Συντάγματος και τα άρθρα 10, 12 παρ. 1
και 71 της εν Βιέννη την 24η Απριλίου 1963 υπογραφείσης Διεθνούς Συμβάσεως επί των Προξενικών Σχέσεων,
η οποία κυρώθηκε με το άρθρο 1 του ν. 90/1975 (Α’ 150)
καθώς και το άρθρο 301 παρ. 3 του ν. 4781/2021 «Οργάνωση και λειτουργία Υπουργείου Εξωτερικών, Συμβού-
λιο Απόδημου Ελληνισμού, ρύθμιση θεμάτων διεθνούς
αναπτυξιακής συνεργασίας και ανθρωπιστικής βοήθειας και άλλες διατάξεις» (Α’ 31), αναγνωρίζεται η Mihaela
VESELINOV του Vlade ως Γενική Πρόξενος της Δημοκρατίας της Βορείου Μακεδονίας με έδρα τη Θεσσαλονίκη
και δικαιοδοσία στις Περιφέρειες Κεντρικής Μακεδονίας,
Δυτικής Μακεδονίας, Ανατολικής Μακεδονίας και Θράκης, Ηπείρου, Θεσσαλίας, καθώς και στην Περιφερεια-
κή Ενότητα Κέρκυρας της Περιφέρειας Ιονίων Νήσων.
Με προεδρικό διάταγμα που εκδόθηκε στην Αθήνα
στις 3.4.2024, κατόπιν πρότασης του Υπουργού των Εξωτερικών, έχοντας υπόψη τα άρθρα 46 παρ. 2 του Συντάγ-
ματος και 1 παρ. 3 του ν. 106/1975 «περί των Ταγμάτων
Αριστείας» (Α’ 171), απονέμεται ο Μεγαλόσταυρος του
Τάγματος του Σωτήρος, στην Πρόεδρο της Σλοβενίας
κα Nataša Pirc Musar του Stanislav.
Ο Υπουργός
ΓΕΩΡΓΙΟΣ ΓΕΡΑΠΕΤΡΙΤΗΣ
Με την υπό στοιχεία Π10ΜΕΤ-6079/08.04.2024 κοινή απόφαση του Υφυπουργού Εθνικής Οικονομίας και
Οικονομικών και της Υπηρεσιακής Γενικής Γραμματέως
Υπουργείου Εξωτερικών, που εκδόθηκε σύμφωνα με το
άρθρο 422 του ν. 4781/2021 (Α’ 31) καθώς και των υπ’ αρ.
113/10.07.2023 (Β’ 4443) και 137/01.08.2023 (Β’ 4845)
αποφάσεων του Υπουργού Εξωτερικών και της υπό
στοιχεία 164007 ΕΞ 2023/07.11.2023 (Β’ 6432) απόφασης
του Υφυπουργού Εθνικής Οικονομίας και Οικονομικών,
προσλαμβάνεται η Ιωάννα ΣΑΡΑΦΙΔΗ του Αχιλλέα με
σύμβαση εργασίας Ιδιωτικού Δικαίου Ορισμένου Χρόνου
διάρκειας δύο ετών, σε θέση Μεταφράστριας στην Πρεσβεία της Ελλάδος στην Βηρυτό με μηνιαία αντιμισθία
1.300 €.
(Αρ. βεβ. ΣΤ4 Διεύθυνσης Οικονομικής Διοίκησης
Υπουργείου Εξωτερικών: 7829/05.04.2024).
Με την υπό στοιχεία Π10ΙΓ-11055/08.04.2024 κοινή
απόφαση του Υφυπουργού Εθνικής Οικονομίας και Οικονομικών και της Υπηρεσιακής Γενικής Γραμματέως
Υπουργείου Εξωτερικών, που εκδόθηκε σύμφωνα με
τις διατάξεις του άρθρου 422 του ν. 4781/2021 (Α’ 31)
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 1161/16.04.2024
καθώς και των υπ’  αρ.113/10.07.2023 (Β’  4443) και
137/01.08.2023 (Β’ 4845) αποφάσεων του Υπουργού Εξωτερικών και της υπό στοιχεία 164007 ΕΞ 2023/07.11.2023
(Β’ 6432) απόφασης του Υφυπουργού Εθνικής Οικονομίας και Οικονομικών, προσλαμβάνεται η Eleni CARA του
Derfini με σύμβαση εργασίας Ιδιωτικού Δικαίου Ορισμένου Χρόνου διάρκειας δύο ετών, σε θέση Μεταφρά-
στριας στο Γεν. Προξενείο της Ελλάδος στην Κωνσταντινούπολη με μηνιαία αντιμισθία 1.400 € (Αρ. βεβ. ΣΤ4
Διεύθυνσης Οικονομικής Διοίκησης Υπουργείου Εξωτερικών 7836/05.04.2024).
Με την υπό στοιχεία Π10ΦΘ-2452/08.04.2024 κοινή
απόφαση του Υφυπουργού Εθνικής Οικονομίας και Οικονομικών και της Υπηρεσιακής Γενικής Γραμματέως
Υπουργείου Εξωτερικών, που εκδόθηκε σύμφωνα με
τις διατάξεις του άρθρου 422 του ν. 4781/2021 (Α’ 31)
καθώς και των υπ’  αρ.  113/10.07.2023 (Β’  4443) και
137/01.08.2023 (Β’ 4845) αποφάσεων του Υπουργού Εξωτερικών και της υπό στοιχεία 164007 ΕΞ 2023/07.11.2023
(Β’ 6432) απόφασης του Υφυπουργού Εθνικής Οικονομίας και Οικονομικών, προσλαμβάνεται ο Αθανάσιος
ΜΑΓΚΟΥΤΑΣ του Γεωργίου με σύμβαση εργασίας Ιδιωτικού Δικαίου Ορισμένου Χρόνου διάρκειας δύο ετών,
σε θέση Φύλακα - Θυρωρού στην Πρεσβεία της Ελλάδος
στην Κοπεγχάγη με μηνιαία αντιμισθία 2.970€.
(Αρ.  βεβ. ΣΤ4 Διεύθυνσης Οικονομικής Διοίκησης
Υπουργείου Εξωτερικών: 7821/5.4.2024).
Με την υπό στοιχεία Π10ΟΔ-6081/08.04.2024 κοινή
απόφαση του Υφυπουργού Εθνικής Οικονομίας και Οικονομικών και της Υπηρεσιακής Γενικής Γραμματέως
Υπουργείου Εξωτερικών, που εκδόθηκε σύμφωνα με
τις διατάξεις του άρθρου 422 του ν. 4781/2021 (Α’ 31)
καθώς και των υπ’  αρ.  113/10.07.2023 (Β’  4443) και
137/01.08.2023 (Β’ 4845) αποφάσεων του Υπουργού Εξωτερικών και της υπό στοιχεία 164007 ΕΞ 2023/07.11.2023
(Β’ 6432) απόφασης του Υφυπουργού Εθνικής Οικονομίας και Οικονομικών, προσλαμβάνεται o Badr NEMR του
Emile με σύμβαση εργασίας Ιδιωτικού Δικαίου Ορισμένου Χρόνου διάρκειας δύο ετών, σε θέση Οδηγού στην
Πρεσβεία της Ελλάδος στην Βηρυτό με μηνιαία αντιμισθία 1.100 €.
(Αρ.  βεβ. ΣΤ4 Διεύθυνσης Οικονομικής Διοίκησης
Υπουργείου Εξωτερικών: 7828/5.4.2024).
Με την υπό στοιχεία Π10ΙΓ-2456/08.04.2024 κοινή απόφαση του Υφυπουργού Εθνικής Οικονομίας και Οικονομι-
κών και της Υπηρεσιακής Γενικής Γραμματέως Υπουργείου Εξωτερικών, που εκδόθηκε σύμφωνα με τις διατάξεις
του άρθρου 422 του ν. 4781/2021 (Α’ 31) καθώς και των
υπ’  αρ.  113/10.07.2023 (Β’  4443) και 137/01.08.2023
(Β’ 4845) αποφάσεων του Υπουργού Εξωτερικών και της
υπό στοιχεία 164007 ΕΞ 2023/07.11.2023 (Β’ 6432) απόφασης του Υφυπουργού Εθνικής Οικονομίας και Οικο-
νομικών, προσλαμβάνεται ο Παναγιώτης - Δημήτριος
ΠΑΠΑΦΙΛΙΠΠΟΠΟΥΛΟΣ του Βασιλείου με σύμβαση εργασίας Ιδιωτικού Δικαίου Ορισμένου Χρόνου διάρκειας δύο
ετών, σε θέση Ιδιαίτερου Γραμματέα στην Πρεσβεία της
Ελλάδος στην Κοπεγχάγη με μηνιαία αντιμισθία 3.300 €.
(Αρ. βεβ. ΣΤ4 διεύθυνσης Οικονομικής Διοίκησης
Υπουργείου Εξωτερικών 7822/5.4.2024).
Με εντολή Υφυπουργού
Εθνικής Οικονομίας και Οικονομικών
Η Προϊσταμένη Γενικής Διεύθυνσης
Δημοσιονομικής Πολιτικής και Προϋπολογισμού
ΙΟΥΛΙΑ ΑΡΜΑΓΟΥ
Η Υπηρεσιακή Γενική Γραμματέας
Υπουργείου Εξωτερικών
ΘΗΡΕΣΙΑ-ΠΑΡΑΣΚΕΥΗ ΑΓΓΕΛΑΤΟΥ
I
ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ
Με το προεδρικό διάταγμα που εκδόθηκε στην Αθήνα την 03 Απριλίου 2024 με πρόταση του Υπουργού
Εθνικής Άμυνας αποτάσσεται από το Σώμα των Μονίμων Αξιωματικών των Ενόπλων Δυνάμεων, στερείται
του βαθμού και μεταφέρεται στην τάξη του Στρατιώτη
από την επομένη τους δημοσίευσης του παρόντος διατάγματος, σύμφωνα με τα άρθρα 5, 6, 39 και 62 του
ν.δ. 1400/1973, ο Ταγματάρχης Υγειονομικού Παναγιώτης - Παρθένιος Σακαγιάννης του Λάμπρου (ΑΜ:61060),
που γεννήθηκε το έτος 1982 στον Δήμο Ιωαννιτών, σε
εκτέλεση της από 27 Σεπτεμβρίου 2022 τελεσίδικης
γνωμοδότησης του Δευτεροβαθμίου Πειθαρχικού Συμβουλίου, ενώπιον του οποίου παραπέμφθηκε με την ΕΠ
Φ. 453.11/40/625526/Σ.6066/21 Ιουλ 2022 διαταγή του
Γενικού Επιτελείου Στρατού (Β1/4β), για τους λόγους που
αναφέρονται στην παραπάνω γνωμοδότηση.
(Αρ. βεβ. διαγραφής από το Μητρώο Ανθρώπινου Δυναμικού Ελληνικού Δημοσίου: 2812296744/09.04.2024).
Ο Υπουργός
ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ
ΓΕΝΙΚΟ ΕΠΙΤΕΛΕΙΟ ΝΑΥΤΙΚΟΥ
Αριθμ. Φ. 392/5/1584 Σ. 489
Προκήρυξη πλήρωσης δύο (2) θέσεων μελών Διδακτικού Ερευνητικού Προσωπικού (Δ.Ε.Π.) στο
Τμήμα Ναυτικών Επιστημών της Σχολής Ναυτικών Δοκίμων.
Ο ΔΙΟΙΚΗΤΗΣ ΤΗΣ ΣΧΟΛΗΣ ΝΑΥΤΙΚΩΝ ΔΟΚΙΜΩΝ
Έχοντας υπόψη:
1. Τις διατάξεις:
α. Των άρθρων 9, 10, 11, 25 και 30 του ν. 3187/2003
«Ανώτατα Στρατιωτικά Εκπαιδευτικά Ιδρύματα (Α.Σ.Ε.Ι.)»
(Α’ 233), όπως ισχύουν.
β. Των άρθρων 2 και 4 έως και 10 του ν. 3528/2007
«Κύρωση του Κώδικα Κατάστασης Δημοσίων Πολιτικών
Διοικητικών Υπαλλήλων και Υπαλλήλων Ν.Π.Δ.Δ.» (Α’ 26),
όπως ισχύουν.
γ. Το άρθρο 463 του ν. 4957/2022 «Νέοι Ορίζοντες
στα Ανώτατα Εκπαιδευτικά Ιδρύματα: Ενίσχυση της
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 1161/16.04.2024
ποιότητας, της λειτουργικότητας και της σύνδεσης των
Α.Ε.Ι. με την κοινωνία και λοιπές διατάξεις» (Α’ 141).
δ. Του π.δ. 61/2010 «Οργανισμός Σχολής Ναυτικών
Δοκίμων» (Α’ 99).
2. Την από 5-10-2023 απόφαση της Ακαδημαϊκής Συνέλευσης της Σχολής Ναυτικών Δοκίμων κατά την 5η
συνεδρία της.
3. Την από 7-12-2023 απόφαση της Ακαδημαϊκής Συνέλευσης της Σχολής Ναυτικών Δοκίμων κατά την 7η
συνεδρία της.
4. Την από 31-10-2023 απόφαση του Εκπαιδευτικού
Συμβουλίου της Σχολής Ναυτικών Δοκίμων (Πρακτικό
με αριθμό 7/31-10-2023).
5. Την από 13-12-2023 απόφαση του Εκπαιδευτικού
Συμβουλίου της Σχολής Ναυτικών Δοκίμων (Πρακτικό
με αριθμό 8/13-12-2023).
6. Την υπ’ αρ. 97191/8-9-2023 κοινή απόφαση του
Πρωθυπουργού και Υπουργού Εθνικής Άμυνας «Ανάθεση αρμοδιοτήτων στον Υφυπουργό Εθνικής Άμυνας
Ιωάννη Κεφαλογιάννη» (Β’ 5379).
7. Το υπό στοιχεία Φ.471.81/3/24/05.02.24/ΓΕΝ/Β5-ΙΙΙ
Φύλλο Ενημέρωσης Εισηγήσεων με το οποίο παρασχέθηκε η έγκριση του Υφυπουργού Εθνικής Άμυνας κατά
τον Έλεγχο νομιμότητας.
8. Την υπ’ αρ. 66/2024 εισήγηση του προϊσταμένου
των οικονομικών υπηρεσιών του Υπουργείου Εθνικής
Άμυνας.
9. Τις σχετικές αιτήσεις εξέλιξης των ενδιαφερομένων
μελών ΔΕΠ της Σχολής Ναυτικών Δοκίμων (αρ. πρωτ.:
5265/28-09-2023), (αρ. πρωτ.: 5288/28-09-2023), αποφασίζουμε:
1. Την προκήρυξη δύο (2) θέσεων μελών Διδακτικού
Ερευνητικού Προσωπικού (Δ.Ε.Π.) του Τμήματος Ναυτικών Επιστημών της Σχολής Ναυτικών Δοκίμων (ΣΝΔ),
ως ακολούθως:
Τομέας Ναυπηγικής και Ναυτικής Μηχανολογίας
Μία (1) θέση μέλους ΔΕΠ, στη βαθμίδα του Καθηγητή,
με γνωστικό αντικείμενο «Ναυτικές Μηχανές Εσωτερικής
Καύσεως - Diesel».
Τομέας Ηλεκτρονικής και Τηλεπικοινωνιών
Μία (1) θέση μέλους ΔΕΠ, στη βαθμίδα του Καθηγητή,
με γνωστικό αντικείμενο «Ναυτικά ασύρματα και μικροκυματικά συστήματα, ραδιοζεύξεις, ηλεκτρομαγνητικές
εφαρμογές και μετρήσεις».
2. ΠΡΟΣΟΝΤΑ
Οι υποψήφιοι πρέπει να έχουν τα προσόντα που ορίζονται στο άρθρο 9 του ν. 3187/2003.
3. ΔΙΚΑΙΟΛΟΓΗΤΙΚΑ ΥΠΟΒΟΛΗΣ ΥΠΟΨΗΦΙΟΤΗΤΑΣ
α. Αίτηση σε έντυπη μορφή ή ηλεκτρονική μορφή με
ψηφιακή βεβαίωση της υπογραφής.
β. Αντίγραφα των πτυχίων και των τίτλων σπουδών.
Εφόσον οι τίτλοι σπουδών έχουν χορηγηθεί από ΑΕΙ
εξωτερικού θα πρέπει να φέρουν τις νόμιμες θεωρήσεις
και να συνοδεύονται από απόφαση ισοτιμίας από την
αρμόδια αρχή (ΔΟΑΤΑΠ) και οποιοδήποτε ξενόγλωσσο
δικαιολογητικό έγγραφο να συνοδεύεται από επίσημη
σχετική μετάφραση.
γ. Βιογραφικό Σημείωμα και αναλυτικό υπόμνημα για
τα υποβαλλόμενα επιστημονικά δημοσιεύματα. Διευκρινίζεται ότι τα αναγραφόμενα στο βιογραφικό σημείωμα,
καθώς και κάθε άλλη σχετική αναφορά, επέχουν θέση
υπεύθυνης δήλωσης του ν. 1599/1986 (Α’ 75).
δ. Πρωτότυπα επιστημονικά δημοσιεύματα σε ηλεκτρονική μορφή.
ε. Αντίγραφο διδακτορικής διατριβής.
στ. Αντίγραφο Δελτίου Αστυνομικής Ταυτότητας ή
Διαβατηρίου.
ζ. Πιστοποιητικό Υγείας κατά τα οριζόμενα στο άρθρο 7 του ν. 4210/2013 (Α’ 254).
η. Υπεύθυνη Δήλωση περί μη παραπομπής σε δίκη,
σύμφωνα με το άρθρο 1 της υπ’ αρ. 11726/9-6-2005 κοινής απόφασης των Υπουργών Εσωτερικών, Δημόσιας
Διοίκησης και Αποκέντρωσης και Δικαιοσύνης (Β’ 838).
4. Τα δικαιολογητικά των περιπτώσεων α’, β’, γ’, δ’, ε’, στ’
και η’ υποβάλλονται σε ηλεκτρονική μορφή.
5. Το Πιστοποιητικό Γέννησης θα αναζητηθεί αυτεπαγγέλτως από τη Σχολή Ναυτικών Δοκίμων. Προκει-
μένου για πολίτες κρατών - μελών της Ευρωπαϊκής
Ένωσης, υποβάλλεται πιστοποιητικό της αρμόδιας
αρχής του κράτους, την ιθαγένεια του οποίου έχει ο
υποψήφιος.
6. Το Πιστοποιητικό Υγείας πρέπει να κατατεθεί από
τους υποψηφίους, το αργότερο μέχρι την ημερομηνία
διεξαγωγής της σχετικής διαδικασίας εκλογής.
7. Με υπεύθυνη δήλωση του ν. 1599/1986 οι υποψήφιοι δεσμεύονται ότι θα έχουν εκπληρώσει τις στρατι-
ωτικές τους υποχρεώσεις ή θα έχουν απαλλαγεί νόμιμα
από αυτές, πριν την έκδοση της πράξης διορισμού τους.
Το κώλυμα της μη εκπλήρωσης των στρατιωτικών υποχρεώσεων δεν ισχύει για πολίτες κράτους - μέλους της
Ευρωπαϊκής Ένωσης, στο οποίο δεν προβλέπεται όμοιο
κώλυμα διορισμού.
8. Το αντίγραφο Ποινικού Μητρώου δικαστικής χρήσης και το Πιστοποιητικό Στρατολογικής Κατάστασης
τύπου «Α», θα αναζητηθεί αυτεπαγγέλτως από τη Σχολή
Ναυτικών Δοκίμων.
9. Οι πολίτες κράτους - μέλους της Ευρωπαϊκής Ένωσης οφείλουν να υποβάλουν, πλην των ανωτέρω δικαι-
ολογητικών, και πτυχίο ή μεταπτυχιακό τίτλο σπουδών
ελληνικού ΑΕΙ ή απολυτήριο ελληνικού Λυκείου ή Εξατάξιου Γυμνασίου ή πιστοποιητικό ελληνομάθειας επιπέ-
δου Γ1 από το Κέντρο Ελληνικής Γλώσσας, από το οποίο
θα αποδεικνύεται η πλήρης γνώση και άνετη χρήση της
ελληνικής γλώσσας.
10. Η κατάθεση των αιτήσεων και των δικαιολογητικών πραγματοποιείται ηλεκτρονικά στη διεύθυνση
kosmitia@hna.gr
11. Αιτήσεις μέσω τηλεομοιοτυπίας δεν γίνονται δεκτές.
12. Η Σχολή δεν είναι υποχρεωμένη να ενημερώνει
τους υποψηφίους για φακέλους που περιέχουν ελλιπή
δικαιολογητικά.
13. Για περισσότερες πληροφορίες μπορείτε να απευθύνεστε στο Τμήμα Υποστήριξης Διδακτικού Προσωπι-
κού - Ακαδημαϊκής Εκπαίδευσης και Αξιολόγησης της
Σχολής Ναυτικών Δοκίμων κάθε εργάσιμη ημέρα από
ώρα 09:00 έως 13:00 στο email: kosmitia@hna.gr και στα
τηλέφωνα: 210-4581622 και 210- 4581309.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 1161/16.04.2024
14. ΠΡΟΘΕΣΜΙΑ ΥΠΟΒΟΛΗΣ ΥΠΟΨΗΦΙΟΤΗΤΑΣ
Οι επιθυμούντες να προσληφθούν σε μία από τις παραπάνω θέσεις καλούνται να υποβάλουν στη Γραμματεία
της Κοσμητείας της Σχολής Ναυτικών Δοκίμων την αίτηση υποψηφιότητάς τους μέσα σε αποκλειστική προθε-
σμία δύο (2) μηνών από την ημερομηνία του εγγράφου
ανακοίνωσης της δημοσίευσης της παρούσας προκήρυξης στον ημερήσιο τύπο, μαζί με όλα τα δικαιολογητικά.
15. Η προκαλούμενη δαπάνη θα καλυφθεί από πιστώσεις του Π/Υ ΓΕΝ (ειδ. Φορέα 1011-203-0000000).
Η απόφαση αυτή να δημοσιευθεί στην Εφημερίδα της
Κυβερνήσεως.
Πειραιάς, 2 Απριλίου 2024
Ο Διοικητής
ΦΩΤΙΟΣ ΜΠΟΤΣΑΣ

[Source: 20240301161.pdf | Tokens: 12622]